CELEX: 62011CO0348
Language: et
Date: 2012-03-23 00:00:00
Title: Euroopa Kohtu määrus (kaheksas koda), 23. märts 2012. # Thomson Sales Europe SA versus Administration des douanes (Direction nationale du renseignement et des enquêtes douanières). # Eelotsusetaotlus: Tribunal d'instance de Paris - Prantsusmaa. # Kodukorra artikli 92 lõige 1 ja artikli 103 lõige 1 - Ilmselge vastuvõetamatus - Kodukorra artikli 104 lõike 3 teine lõik - Vastus, mis on väljaspool põhjendatud kahtlust - Eelotsusetaotlus - Kehtivuse hindamine - Ühine kaubanduspoliitika - Dumping - Tais valmistatud televiisorite import - Euroopa Pettustevastaste Ameti (OLAF) juurdluse kehtivus - Määruse (EÜ) nr 710/95 ja nr 2584/98 kehtivus. # Kohtuasi C-348/11.

Euroopa Kohtu (kaheksas koda) 23. märtsi 2012. aasta määrus – Thomson Sales Europe
      (kohtuasi C‑348/11)
      Kodukorra artikli 92 lõige 1 ja artikli 103 lõige 1 – Ilmselge vastuvõetamatus – Kodukorra artikli 104 lõike 3 teine lõik – Vastus, mis on väljaspool põhjendatud kahtlust – Eelotsusetaotlus – Kehtivuse hindamine – Ühine kaubanduspoliitika – Dumping – Tais valmistatud televiisorite import – Euroopa Pettustevastase Ameti (OLAF) juurdluse kehtivus – Määruste (EÜ) nr 710/95 ja nr 2584/98 kehtivus
      1.                     Eelotsuse küsimused – Euroopa Kohtu pädevus – Piirid – Siseriikliku kohtu pädevus – Vaidluse asjaolude tuvastamine ja hindamine
            – Eelotsuse küsimuse vajalikkus ja tõstatatud küsimuste asjakohasus – Siseriikliku kohtu hinnang (ELTL artikkel 267) (vt punktid 41,
            43)
      2.                     Eelotsuse küsimused – Vastuvõetavus – Faktilist ja õiguslikku tausta piisavalt täpsustamata esitatud küsimused – Küsimused,
            mis on esitatud tarvilikku vastust välistavas olukorras – Täpsustuste puudumine põhjuste kohta, mis õigustavad vajadust saada
            vastus eelotsuse küsimustele – Küsimused, mis rajanevad hageja esitatud kontrollimata väidetel – Ilmselge vastuvõetamatus
            (ELTL artikkel 267; Euroopa Kohtu põhikiri, artikkel 23; Euroopa Kohtu kodukord, artikli 92 lõige 1 ja artikli 103 lõige 1)
            (vt punktid 48, 49, 51, 53, 57 ja 58)
      Ese
      
         
               Eelotsusetaotlus – Tribunal d’instance de Paris – Nõukogu 27. märtsi 1995. aasta määruse (EÜ) nr 710/95, millega kehtestatakse
                  Malaisiast, Hiina Rahvavabariigist, Korea Vabariigist, Singapurist ja Taist pärinevate värvitelerite impordi suhtes lõplik
                  dumpinguvastane tollimaks ja nõutakse lõplikult sisse selle suhtes kehtestatud ajutine tollimaks (EÜT L 73, lk 3), kehtivus
                  – Nõukogu 27. novembri 1998. aasta määruse nr 2584/98, millega muudetakse eespool viidatud määrust (EÜ) nr 710/95 (EÜT L 324,
                  lk 1), kehtivus – Määrused, mis kohaldavad kaalutud keskmise dumpingumarginaali arvutamisel meetodit, mis seisneb nullini
                  vähendamises – Euroopa Pettustevastase Ameti (OLAF) läbi viidud juurdluse, mis puudutas televiisorite päritolu, kehtivus.
               
            Resolutsioon
      Neljanda ja viienda küsimuse analüüsimisel ei ilmnenud ühtegi asjaolu, mis võiks mõjutada nõukogu 27. märtsi 1995. aasta määruse
         (EÜ) nr 710/95, millega kehtestatakse [Malaisiast], Hiina Rahvavabariigist, Korea Vabariigist, Singapurist ja Taist pärinevate
         värvitelerite impordi suhtes lõplik dumpinguvastane tollimaks ja nõutakse lõplikult sisse selle suhtes kehtestatud ajutine
         tollimaks, ja nõukogu 27. novembri 1998. aasta määruse (EÜ) nr 2584/98, millega muudetakse määrust nr 710/95, kehtivust.